procesaur/Wiki.mk huggingface dataset:
Вити Леву

Вити Леву е најголем остров во Фиџи, остров на кој се наоѓа главниот град на Фиџи, Сува, и дом на голем број од популацијата на Фиџи.
1 Географија и економија
Најголемиот остров, Вити Леву е дом на 70% на населението на Фиџи (околу 600,000) и е центар на целиот фиџиски архепелаг. Островот е долг 146 километри и широк 106 километри и зафаќа површина од 10,389 км<sup>2</sup>.
Геолозоите веруваат дека островот во минатото бил поплавуван многупати, и бил покриен со лава и други вулкански материјали. Поради земјотереси и вулканси ерупции островот е нерамен, и е поделен на две еднакви половини од север на југ.
Источната страна на островот е подложна на големи дождови, додека пак западната страна е значително посува. Па така, производството на шеќерна репка успева на западната страна, додека пак на источната страна успева млечната индустрија.
Островот е познат како дом на најголемите бубачки во светот.
2 Локалитети
На островот Вити Леву се наоѓа главниот град на Фиџи, Сува, и е дом на речиси три-четвртини од населението во републиката (околу 580,000). Други познати градови, сите околу крајбрежјето, се: Ба, Лаутока, Нади, Наусори, Ракираки, и Сигатока.
Познати знаменитости на островот се: плажата Натадолија и одморалиштето на тихиот океан кое е оддалечено 50 километри од градот Сува.
Марти

Марти е американски филм од 1955, режиран од Дилберт Мен. Сценариото било напишано од Педи Чаевски, односно проширено од неговиот истоимен телевизиски филм од 1953. Во главните улоги на филмот глумат Ернест Борџнајн и Бетси Блер. Покрај оскарот за најдобар филм, филмот имал голем успех и на светско ниво, постанувајќи втор американски филм кој освоил Златна Палма на Канскиот филмски фестивал. „Марти“ и „Изгубен викенд“ (1945) се единствените филмови кои ги освоиле најпрестижните награда на овие две организации.
HIStory (албум)

„HIStory: Past, Present and Future, Book I“ (или скратено „HIStory“) е деветтиот студиски албум на американскиот пејач Мајкл Џексон и е издаден на 16 Јуни 1995 година од страна на Епик рекордс. Повеќето песни ги напиша и ги испродуцира Мајкл. Албумот е првото негово издание после тужбата за сексуално малтретирање на дете во август 1993 година.
„HIStory“ е еден од најкотравезните албуми на Џексон. Џексон е оптужуван за антисемитизам поради текстот на песната „They dont care about us“. Џексон неколкупати ја демантираше таа оптужба. Во 2007 во песната „You are not alone“ е откриен плагијаризам, автор на песната е Роберт Силвестер Кели.
Седум синглови се издадени од албумот: „Scream/Childhood“, „You Are Not Alone“, „Earth Song“, „This Time Around“, „They Don't Care About Us“, „Stranger in Moscow“ и „Smile“. Иако не биле успешни во Соединетите Американски Држави, „Earth Song“, „They Don't Care About Us“ и „Stranger in Moscow“ забележале значаен успех на меѓународно ниво, тие станале меѓу десетте најпродавани синглови во многу земји. Првиот диск познат како „HIStory Begins“ е компилација на Џексоновите рани хитови додека другиот „HIStory Continues“ бил компилација на нови песни.
„HIStory“ е генерално позитивно оценет од страна на современите музички критичари. Освен критички, албумот бил и комерцијално успешен наоѓајки се на првото место на топ-листата во дванаесет земји меѓу кој и Соединетите Американски Држави, Канада, Австралија и Обединетото Кралство. „HIStory: Past, Present and Future, Book I“ е најпродаваниот албум на сите времиња кој се состои од два или повеќе диска, со околу дваесет милиони продадени копии ширум светот. Номиниран е за пет Греми награди од кои има освоено еден, за најдобар музички спот во кратка форма. Првиот диск на албумот е повторно издаде на 13 Ноември 2001 под насловот „Greatest Hits: HIStory, Volume I“ и е продаден во околу четири милиони копии ширум светот.
Тони Џа

Тони Џа — тајландски глумец роден на 5 февруари 1976 година во провинцијата Сурин во Тајланд. Вистинското име му е Фаном Јирум. Тој е стручњак за тајландски бокс, теквондо и гимнастика. Како глумец, тој дебитирал во филмот „''Онг-Бак''“ од 2003 година.
Пат околу светот за 80 дена (1956)

Пат околу светот за 80 дена е американски авантуристички филм од 1956, продуциран од Мајкл Тод, во продукција на „United Artists“. Филмот бил режиран од Мајкл Андерсон, продуциран од Мајкл Тод со Кевин Меклори и Вилијам Камерон како придружни продуценти. Сценариото било напишано од Џејмс По, Џон Фароу и С. Џ. Перлмен, засновано на истоимениот роман на Жил Верн. „Пат околу светот за 80 дена“ освоил неколку награди „Оскар“ меѓу кои и онаа за најдобар филм.
На доковите на Њујорк

На доковите (англиски: ''On the Waterfront'') - американски филм од 1954 година, во режија на Елија Казан. Во главните улоги настапуваат: Марлон Брандо, Карл Малден, Ли Ј. Коб, Роб Стајгер, Ева Мари Сеинт итн. Во 1955 година, филмот освоил дури осум награди „Оскар“, и тоа: за најдобар филм, најдобра режија, најдобра машка улога, најдобра женска споредна улога, најдобро сценарио, најдобра кинематографија, најдобра сценографија и најдобра монтажа. Исто така, филмот освоил четири награди „Златен глобус“ и една награда „БАФТА“. Во 1954 година, Казан освоил три награди на Венецијанскиот филмски фестивал, а во 1989 година, филмот бил зачуван во Националниот филмски регистар на САД.
1 Содржина
Тери Малој (го игра Брандо) е поранешен надежен боксер, кој изгубил еден наместен меч поради опкладата на мафијата. Потоа, тој работи за мафијашкиот шеф Џони Френдли (го игра Коб), кој ангажира работници за товарење и растоварување на бродовите. Тери е сведок на две убиства на непослушните работници, кои ги извршуваат луѓето на Џони Френдли. Тој е вљубен во Еди (ја игра Мари Сеинт), која му е сестра на еден од убиените работници, а тој чувствува вина за неговата смрт. Таа го запознава со свештеникот Бери (го игра Малден), кој е решен да го прекине насилството. Свештеникот го советува Тери да сведочи пред судот за убиствата, а Тери ѝ признава на Еди дека бил виновен за смртта на нејзиниот брат. Набргу, мафијашите дознаваат дека Тери се колеба и го испраќаат неговиот брат Чарли (го игра Стајгер) да го убеди Тери да ѝ остане верен на мафијата. Чарли се обидува да го поткупи Тери, нудејќи му подобро платена работа, а кога тој ја одбива понудата, му се заканува со револвер. Сепак, Чарли не може да го убие својот брат и го остава да побегне, но мафијата го убива Чарли, а потоа се обидуав да го убие и Тери. Тогаш, Тери оди да сведочи пред судот, обвинувајќи го Џони Френдли за убиствата. Поради неговото сведочење, работниците се плашат да зборуваат со Тери, но тој сепак оди да бара работа на пристаништето. Таму, тој е претепан од луѓето на Џони Френдли, но тогаш сите работници застануваат на неговата страна и му откажуваат послушност на Џони Френдли. Со крајни сили, Тери успева да стане на нозе и ги предводи работниците, кои одат да работат за друг работодавач.
Дајакур

Дајакур — населба и општина во североисточна Франција во регионот Шампања-Ардени, во департманот Горна Марна која припаѓа на перфектурата Шомон.
Според податоците од 1999 година, во општината живееле 90 жители, а густината на населението изнесувала 12 жит/км². Општината се простира на поврина од 7,37 км². Се наоѓа на средна надморска височина од 385 метри.
Бисјар

Бисјар — населба и општина во североисточниот дел на Франција во регионот Пикардија, во департманот Ен (Пикардија) која припаѓа на перфектурата Шато Тјери.
Според податоците од 1999 година во општината живееле 101 жител, а густината на населеност била 13 ж/км<sup>2</sup>.
Општината се простира на површина од 7,4км<sup>2</sup>. Се наоѓа на средна надморска височина од 150метри (максимални 203м, а минимали 79м).
Преднонепчена странична приближна согласка

Преднонепчената странична приближна согласка е вид на согласка присутна во некои јазици. Нејзиниот симбол во Меѓународната фонетска азбука е ⟨&thinsp;⟩, превртено мало „у“, а X-SAMPA ја претставува со L.
Во македонскиот јазик, овој глас е присутен во љ и лј.
1 Особености
Преднонепчената странична приближна согласка ги има следниве особености:
2 Јазици
Многу јазици за кои се смета дека ја имаат оваа согласка, всушност имаат венечно-преднонепчена странична согласка. Тука спаѓаат и македонскиот, португалскиот и други јазици. Ова важи за неколку од долунаведените јазици:
Јазик, Збор, МФА, Значење, Белешки
ајмарски, aym-Latn, тажен
астуриски, северно наречје, ''llana'', 'wool', Онаму кајшто отсуствува поради неговото претворање во глас поблизок на „ј“, се заменува со други гласови (зависно од дијалектот) и се пишува со ⟨ḷḷ⟩
баскиски, eu, главица
галисиски, gl-Latn, око, Многу галисиски говорници денес го изговараат поблиску до „ј“ поради влијанието на шпанските наречја.
грчки, el, сончева светлина
италијански, it, син, Вистински преднонепчен глас.
кечуански, que-Latn, јазик
леонски, ''llibru'', книга
македонски, ''љубов'', љубов, Погл. Македонска фонологија
норвешки, северно и централно наречје, no, сите
окситански, oci-Latn, одразува
гасконски, ''hilh'', син
сисански, sso-Latn, риба
словачки, sk, сака
унгарски, северно наречје, hu, дупка, Современиот литературен унгарски јазик ја има претрпено гласовната промена од „ly“ во „j“.
фарски, fo-Latn, следи
франкопровансалски, ba''lyi'', дава
шпански, кастиљски, es, милион, Вистински преднонепчен глас. Кај највеќето други наречја, овој глас се претворил во (појава наречена „јеизмо“).
3 Поврзано
* Венечно-преднонепчена странична согласка
Мухамед Џамал Калифа

Мухамед Џамал Калифа (арапски:محمد جمال خليفه‎ ) е поранешен саудиски стопанственик и сопруг на една од сестрите на Осама Бин Ладен.
Мухамед Џамал Калифа ископувал и продавал скапоцени камења во Мадагаскар. Неговиот брат Малек објавил дека група од 20 до 30 вооружени лица упаднала во домот на неговиот брат, го убиле а по ова го ограбиле.
Џамал ал Фадл

Џамал ал Фадл (арапски: جمال أحمد محمّد الفضل‎, ) е судански милитант и поранешен член на Ал-Каеда. Ал Фадл бил еден од најблиските соработници на Осама Бин Ладен во раните 1990-ти години. Тој бил регрутиран во војната во Авганистан, за да во 1988 година се приклучи кон Ал-Каеда, заколнувајќи се на верност кон Бин Ладен. По спорот со водачот каде според некои тој проневерил 110.000 $, тој побегнал во САД, каде на нивните власти им открил големи тајни на Ал-Каеда.
Ревуца

Ревуца — град во Словачка, кој се наоѓа во рамките на Банскобистричкиот Крај, каде е седиштето на истоимениот округ Ревуца.
1 Природни услови
Ревуца е сместен во средишниот дел на СЛовачка. Главниот град на државата Братислава, се наоѓа на 30км западно од Ревуца.
Речјеф
Ревуца се развила во областа на средишните Татри. Подрачјето околу градот е планинско, познато како „Словачко рудогорје“, а градот е сместен на приближно 230 метри надморска височина.
Клима
Климата во Ревуца е главо умерено континентална.
Води
Низ јужниот дел на градот тече реката Здичавка.
2 Истроија
Населбите на овој простор датираат уште од праисторијата. Населбите под денешно име првпат се споменуваат во 1357 година, како место населено со Словаци.
Кон крајот на 1918 година, Ревуца станала дел од новососдадената Чехословачка. Во времето на комунизмот градот бил индустријализиран, па затоа дошло до големо зголемување на населението. По осамостојувањето на Словачка градот станал нејзино значајно средиште, но дошло и до привидно потешкотии во времето на транзицијата.
3 Население
Денес Ревуца има околу 13 000 жители и последните години бројот на населението постепено опаѓа.
Етничкиот состав според пописот од 2001, е следен:
Словаци - 92,1%%,
Роми - 4,1%%
Унгарци - 2,2%%,
Чеси - 0,6%%,
друго.
Верски састав според пописот од 2001, е следен:
римокатолици - 39,4%,
атеисти - 34,5%%,
лутеранци - 19,8%,
гркокатолици - 1,2%,
друго.
Мителпелниц

Мителпелниц (|Mittelpöllnitz) — општина во округот Зале-Орла, во сојузната покраина Тирингија, Германија.
1 Географија
Општината се наоѓа на северниот раб од Тириншките Шкрилни Планини.
1.1 Соседни општини
Соседни општини се Герода и градот Триптис во округот Зале-Орла, како и Харт-Пелниц и Аума-Вајдатал.
1.2 Општински единици
Општината Мителпелниц се состои од следниве места:
* Порстендорф
* Мителпелниц
Звучна венечна слеана согласка

Звучна венечна слеана соглска (звучен алвеоларен африкат) — вид согласка присутна во некои јазици. Во меѓународната фонетска азбука (МФА), гласот е означен со симболот ⟨⟩ или ⟨⟩ (порано: ⟨⟩), а во македонскиот јазик оваа согласка е претставена со буквата ѕ.
1 Особености
Звучната венечна слеана согласка ги има следниве особености:
2 Јазици
Јазик, Збор, МФА, Значење, Белешки
адигејски, kbd-Cyrl, војник
азербејџански, некои западни дијалекти, aze, --, соодветствува на и во другите дијалекти.
албански, sq, руда
апхаски, вода
арапски, наџдиски, добро, соодветствува на , и во другите дијалекти.
берберски, кабилски, Алжир
грузиски, ka, коска
грчки, el, стакло, џам
ерменски, источен, hy, снег
западен, ծակ, дупка
западнофризиски, fy, колевка
италијански, it, нула, ⟨z⟩ може да го претставува и гласот .
мјенски, ium-Latn, тапан
јапонски, ja-Hani ja-Latn, вода, Некои говорници.
ји, en en, јава
кабардински, kbd-Cyrl, фрла
каталонски, ca, дванаесет
македонски, mk, ѕвезда
нгве, дијалект нваметау, патека
окситански, родански провансалски, oci-Latn, млад
паштунски, пет
полски, pl, ѕвоно
руски, ru, глава на мост, Алофон на пред звучни согласки.
северноќаншки, ?, зајак
словачки, sk, тарифа
убишки, светлина
украински, uk, ѕвоно
унгарски, hu, боз
француски, квебечки, fr, сабота
хебрејски, he, исхрана
3 Поврзано
* Безвучна венечна слеана согласка
4 Библиографија
****
Белоруска книжевност

Белоруската литература (|Беларуская лiтаратура) е поим со кој се опфаќаат издадената проза и поезија на белоруски јазик.
1 Историски развој
1.1 Белоруската книжевнист пред 17 век
Белоруската книжевна традиција е основана врз темелите на книжевната традиција на Киевскиот Рус. Киевскиот Рус е база и за украинската и руската книжевност. Посебна белоруска книжевност, со белоруски јазични елементи во Белорусија, се појавила во 14 или 15 век. Златниот период на старта белоруска книжевност бил во 16 и 17 век. Во овој период старобелорускиот јазик бил службен јазик во Големото војводство Литванија. Статутите на Војводството во 1529, 1566 и 1588 година, како и останата религиска книжевност, била објавувана на белоруски. Од раниот 16 век било започнато со објавување белоруска книжевност. Првата печатена книга на старобелоруски била еден паслтир кој бил печатен во Прага од Франциск Скарина во 1517 година. Ова е воедно и првата книга објавена на источнословенски јазик. За време на 16 и 17 век се појавиле и драмата и поезијата, кои биле под влијание на полската книжевност.
1.2 Белоруската книжевност во XVIII и XIX век
Поради културната доминација на полскиот и рускиот јазик, белоруската книжевна традиција била значително оштетена во 18 век. Нејзината ренесанса започнала во првата половина на 19 век, кога анонимната сатирична поема „Тарас на парнасе“ била објавена. Првите романи биле дело на Паулјук Бахрим и неколку други дела била авторство на полски поети родени во Белорусија. Такви поети се на пример Јан Баршчевски, Јан Чечот, Адам Микиевич, Винцент Дунин-Марцинкиевич или Андреј Рипински. Честопати книгити биле објавени на латиница, не на кирилица. Во втората поливина на 19 век се воздигнала книжевната традиција на Францишак Бахушевич, Адам Хуринович и други.
1.3 Белоруската книжевност во 20 век
Нов период за белоруската книжевност започнал по Руската револуција во 1905 година. По оваа револуција се објавиле првите весници на белоруски, „Наша нива“ и „Наша долина“. Овие весници зближиле група автори кои се бореле за развивање на белорускиот јазик и неговата литератира. Овој период бил богат со романтизам, модернизам и реализам.
2 Познати белоруски автори
;Меѓувоен период
* Михас Чарот
* Кузма Чорни
* Јакуб Колас
* Јанка Купала
* Францишак Уместовски
;Современи писатели
* Рајса Баравикова
* Микалај Чергинец
* Рихор Марчук
* Едуард Скобелев
3 Поврзано
* Белоруски јазик
* Руска литература
* Полска литература
* Белорусија
Генетски фонд

Во полулационата генетика, генетски фонд (генофонд) е целокупното множество на својствените алели кај видовите или популациите.
1 Опис
Големиот генетски фонд укажува на голема генетска разновидност, што е одлика на здравите и издржливи популации што издржуваат епизоди на интензивна селекција. Малиот генетски фонд се одликува со мала генетска разновидност што предизвикува намалена адаптивна вредност и зголемени изгледи за изумирање. Некаква предност е тоа што согласно генетското поместување, ова може да предизвика зголемување на физичката способност и издржливост, што може да ја стабилизира популацијата ако е прилично мала.
Кога сите единки во популацијата се идентични во однос на дадена фенотипска одлика, популацијата се нарекува „мономорфна“. Кога единките покажуваат повеќе варијанти на таа одлика, тогаш тие се нарекуваат „полиморфини“.
2 Поврзано
* Биоразновидност
* Основачки ефект
* Проток на гени
* Генетско поместување
* Популациона генетика
* Еволутивна биологија
Извршен совет на Собранието на Македонија од февруари 1953

Извршниот совет на Народното Собрание на НР Македонија од февруари 1953 е формиран на 3 февруари 1953 година. Ја врши својата функција кратко, до 19 декември 1953 година, кога е избран нов состав на Извршниот совет.
1 Состав на Извршниот совет
Составот на владата е следниот:* претседател Лазар Колишевски
* потпретседатели: Љупчо Арсов и Видое Смилевски
* членови: Димитар Алексиевски, Вера Ацева, Страхил Гигов, Киро Георгиевски, Мито Димитриевски, Боге Кузмановски, Никола Минчев, Методија Митевски, Лазар Мојсов, Наум Наумовски, Благој Попов, Елисие Поповски, Кемал Сејфула, Цветко Узуновски, Крсте Црвенковски, Лилјана Чаловска и Реис Шакири.
* секретар: Мито Хаџивасилев
Крушевско Езеро

Крушевското Езеро, понекогаш нарекувано и Гумење претставува вештачка акумулација во непосредна близина на Крушево. Од езерото истекува Крушевско-норовската река.
1 Риболов
Крушевското Езеро има богат рибен фонд. Најзастапени се крап, караш, клен, охридска и калифорниска пастрмка, црвеноперка, плашица, толстолобик и др. Риболовот е дозволен во текот на целата година со исклучок на месец јуни, кога е периодот на мрестење кај рибите.
Ќаншки јазици

Ќаншки јазици (порано: „ѕоргајски“) — група јазици од тибетско-бурманската гранка на синотибетското семејство што се говорат претежно во југозападна Кина, вклучувајќи ги покраините Сечуан, Тибет и Јинан.
1 Јазици
Сун (1983) предлага две гранки - северна и јужна:
*Северни: северноќаншки (маво), пумски (принми), муја (минјаг), тангутски†
*Јужни: јужноќаншки (таопинг).
Матисоф (2004) вели дека гјаруншките јазици сочинуваат посебна гранка:
*Гјаруншки: гјарунг, лаврунг, хорпа (ергунг)
Сун ги групира останатите, слабо анализирани ќаншки јазици вака:
*арсу (тосу), шесјиншки, намуји (намуце)
*гујчиунг (2–3 варијанти со слаба меѓусебна разбирливост)
*џаба, чиеји (чојо).
2 Фонологија
2.1 Согласки
На табелава со меѓународната фонетска азбука (МФА) се претставени самогласките на дијалектот чигу на северноќаншкиот јазик.
, Двоуснени, Забни, Венечни, Свиени, Венечно-преднонепчени, Задно-непчени, Ресични, Гласилни
Избувни, безвучни, неприздивни
приздивни
звучни, непризвидни
безвучни, неприздивни
приздивни
звучни, неприздивни
Носни
Уснени
Струјни, безвучни
звучни
Приближни
3 Поврзано
* Тангутски јазик
4 Библиографија
*Bradley, David. (1997). Tibeto-Burman languages and classification. In D. Bradley (Ed.), ''Papers in South East Asian linguistics: Tibeto-Burman languages of the Himalayas'' (No. 14, pp. 1–71). Canberra: Pacific Linguistics.
*Sun, Hongkai. (1983). The nationality languages in the six valleys and their language branches. ''Yunnan Minzuxuebao'', ''3'', 99-273. (Written in Chinese).
Извршен совет на Собранието на Македонија од декември 1953

Извршниот совет на Народното Собрание на НР Македонија од декември 1953 е формиран на 19 декември 1953 година. Ја врши својата функција до 15 април 1958 година, кога е избран нов состав на Извршниот совет. Овој состав на Извршниот совет е прв состав на Извршен совет или Влада на НРМ на чие чело не е Лазар Колишевски.
1 Состав на Извршниот совет
Составот на Извршниот совет е следниот:* претседател Љупчо Арсов
* потпретседател: Крсте Црвенковски
* членови: Вера Ацева, Наум Наумовски, Филип Брајковски, Киро Георгиевски, Ристо Џунов, Злате Билјановски, Реис Шакири, Даре Џамбаз и Аспарух Каневче.
Себастјан Ино

Себастјан Ино (|Sébastien Hinault; р. во Сен Брие) — поранешен француски професионален друмски велосипедист. Започнал со велосипедизам во 1997 година со француската екипа , која подоцна станала Кредит Агрикол и настапил на Тур де Франс пет пати. Откако Кредит Агрикол се распуштила во 2008, Ино се придружил на . Ино го напуштил на крајот на сезоната 2012 и се приклучил на новата екипа за сезоната 2013.
Не е поврзан со поранешниот велосипедист Бернар Ино. Моментално е спортски директор на професионалната континентална екипа .
1 Достигнувања
;2003
: 1. Етапа 4 Трка околу Полска
;2004
: 1. Етапа 4 Трка околу Германија
;2005
: 1. Етапа 2 Сиркуи Франко-Белж
;2006
: 1. Етапа 8 Ле Тур де Лангкави
: 1. Етапа 4 Тур де Пикард
: 1. Етапа 4 Тур ди Лимузен
;2008
: 1. Етапа 10 Вуелта а Еспања
: 1. Етапа 3 & краен пласман Тур ди Лимузен
;2010
: 9. Краен пласман Париз-Рубе
: 9. Краен пласман Ватенфал Класик
;2011
: 8. Е3 Харелбеке
;2012
: 1. Букл де л’Олн
: 1. Етапа 3 Сиркуи де Лорен
;2013
: 7. Краен пласман Четири дена Динкерк
: 9. Тур ди Јура
1.1 Распоред на резултатите на Гранд Тур
Гранд Тур, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014
Џиро, —, —, —, —, —, —, —, —, —, —, 135, 100, —, —, —, —
Тур, 123, 125, 137, 147, 138, СО, 115, 113, 132, —, —, —, 111, 122, —, —
Вуелта, —, —, —, —, —, —, —, —, —, 64, 69, 117, —, —, —, 106
СО = се откажал
Апартман (филм)

Апартман е американски комедија/драма филм од 1960, продуциран и режиран од Били Вајлдер, а во главните улоги играат Џек Лемон, Ширли Меклин и Фред Мекмуреј. „Апартман“ бил следбеник на филмот „Некои го сакаат топло“ на Вајлдер и, како и неговиот претходник, станал комерцијален и критичарски хит заработувајќи 25 милиони американски долари во првата недела од прикажувањето. Филмот бил номиниран за 10 оскари и освоил пет од нив, меѓу кои и оскар за најдобар филм.
Јута Клајншмид

Јута Клајншмид (родена 29 август, 1962) е германски натпреварувач на теренски трки со автомобили. Таа е позната по многубројните учества на релито Дакар, а особено по нејзината победа на релито во 2001, станувајќи првата жена со победа на релито.
Таа е родена во Келн, Германија, а пораснала во Берхтесгаден, Горна Баварија. Таа студирала физика на факултетот Исни Политекс, а потоа работела во BMW. Своето прво учество на релито Дакар го имала во 1988, возејќи со BMW мотор. Во 1994, таа се префрлила на категоријата коли, и во 1997, таа станала првата жена со победа на патека. Следната година таа се искачила на подиумот, а во 2001, таа станала првата жена победник на релито.
Орбело

Орбело — првиот македонски роман од жанрот на езотеричен трилер, во издание на Аквариус-5 Скопје во 2009 година. Напишан е од авторите Ѓоре Гонев и Петар Трајков. Излегувањето на книгата било одложено од трагичното загинување на Гонев. На инсистирање од неговите родители романот е довршен и објавен во 2009 година.
Орбело е метафора за случувањата во Македонија и околу неа изразено преку јазикот на окултните симболи. Орбело е обид да се направи нова геополитичка парадигма за состојбите и случувањата поврзани со Македонија.
1 Приказна
Пред неколку илјади години кога во Египет исчезнала големата тајна на пирамидите, еден свештенички род се преселил во Македонија во долината на реката Струма. Изградиле храм чија локација прецизно не е утврдена. Можеби овде го пронашле она што во Египет било изгубено. Херодот и подоцна Гај Светониј Транквил запишале дека во тој храм се посветиле Александар Македонски и Цезар. Врз таа точка авторите ја градат приказната за судирот на илуминатите. За да се создаде повторно голем светски владетел мора да се влезе во храмот. Но влезот во тој храм бара крвна жртва. Трагата води кон четири дечиња кои живеат во една населба. Кога храмот се отвора рептилоидите се пресретнати од чистотата на детската душа и вера и, плановите се поматени.
Некои од поимите обработени од овој роман се: подземна пирамида, ормус, оргон, црно сонце, масони, кои се дел од светската езотеричка литература.
Жижи (филм)

Жижи — американски музички филм од 1958, режиран од Винсент Минели. Сценариото било напишано од Алан Џеј Лернер и се заснова на истоимениот роман на Колет, издаден во 1944. Во филмот се вклучени песни со текст напишан од Лернер, а музиката од Фредерик Лови, аранжирано од Андре Привин.
Бен Хур

Бен Хур е американски историски филм од 1959, режиран од Вилијам Вајлер. Сценариото на филмот е засновано на романот на Лу Валас од 1880. Главните улоги во филмот ги толкуваат: Чарлтон Хестон, Стивен Бојд, Џек Хокинс, Хју Грифит, Хаја Харирит, Марта Скот, Кејти О'Донел, Финли Кари и Теренс Лонгдон. Филмот освоил четири награди „Златен глобус“ и рекордни девет награди „Оскар“, со што долго време бил најнаградениот филм (до појавата на „Титаник“ и на „Господар на прстените:Враќањето на кралот“).
1 Синопсис
Јуда Бен (го игра Хестон) од еврејската куќа Хур е еден од најугледните трговци за време на владеењето на римските цареви Август и Тибериј. Неговиот пријател од детството Месала (го игра Бојд), сега веќе висок офицер во римската војска, се враќа во Јудеја и ја посетува куќата Хур за да се поздрави со Јуда Бен и да го замоли да му помогне да ги запре еврејските бунтови. Јуда Бен го одбива и поради тоа, Месала го протерува на една галија и ја уништува куќата Хур. Како морнар, во една борба, Јуда спасува висок римски офицер, кој го посинува и му подарува слобода. Кога се враќа во Јудеја, Бен Хур запознава еден арапски љубител на коњи и станува возач на неговите тркачки коли. Со него се враќа во Рим и учествува во големата трка...
Северноќаншки јазик

Северноќаншки јазик — јазик од групата на ќаншки јазици во рамките на тибетско-бурманското јазично семејство што го говорат околу 130.000 луѓе на северно-централниот дел на покраината Сечуан во Кина.
За разлика од јужноќаншкиот, со кој е во блиско сродство, северноќаншкиот не е тонски јазик.
1 Согласки
, Уснени, Забни, Задно-венечни, Свиени, Предно-непчени, Задно-непчени, Ресични, Гласилни
Носни
Избувни, безвучни
приздивни
звучни
Слеани, безвучни
приздивни
звучни
Струјни, звучни
безвучни
Трепетни, звучни
безвучни
Странични, звучни
безвучни
Приближни
2 Поврзано
* Ќаншки јазици
* Јужноќаншки јазик
* Чианг (народ)
3 Библиографија
* Bradley, David. (1997). Tibeto-Burman languages and classification. In D. Bradley (Ed.), ''Papers in South East Asian linguistics: Tibeto-Burman languages of the Himalayas'' (No. 14, pp. 1–71). Canberra: Pacific Linguistics.
* Gordon, Raymond G., Jr. (Ed.). (2005). ''Ethnologue: Languages of the world'' (15th ed.). Dallas, TX: SIL International. ISBN 1-55671-159-X. (Online version: ).
* LaPolla, Randy J. with Chenglong Huang. 2003. A Grammar of Qiang, with Annotated Texts and Glossary (Mouton Grammar Library). Berlin. Mouton de Gruyter.
* Evans, Jonathan P. 2006. Vowel quality in Hongyan Qiang. Language and Linguistics 7.4: 937-960.
Извршен совет на Собранието на Македонија од 1958

Извршниот совет на Народното Собрание на НР Македонија од 1958 е формиран на 15 април 1958 година. Ја врши својата функција до 25 јуни 1963 година, кога е избран нов состав на Извршниот совет.
1 Состав на Извршниот совет
Составот на Извршниот совет е следниот:* претседател Љупчо Арсов
* потпретседател: Страхил Гигов
* членови: Методија Митревски, Александар Грличков, Вера Ацева, Ристо Џунов, Мито Хаџивасилев, Благој Попов, Васил Ѓоргов, Трајче Грујоски, Реис Шакири, Мориц Романо, Петар Здравковски, Мито Мицајков и Асен Симитчиев
* секретар: Филип Брајковски.
Извршен совет на Собранието на Македонија од 1963

Извршниот совет на Народното Собрание на СР Македонија од 1963 е формиран на 25 јуни 1963 година. Ја врши својата функција до 11 мај 1965 година, кога е избран нов состав на Извршниот совет.
1 Состав на Извршниот совет
Составот на Извршниот совет е следниот:* претседател Александар Грличков
* потпретседатели: Асен Симитчиев и Кемал Сејфула
* членови: Живко Брајковски, Васил Гривчев, Трпе Јаковлевски, Веселинка Малинска, Осман Мифтари, Гога Николовски, Мориц Романо и Ангел Чемерски
* секретар: Мире Доневски.
Том Џонс (филм)

Том Џонс е британски авантуристички филм од 1963, адаптација на романот „Историјата на Том Џонс“ од Хенри Филдинг (1749). Главната улога во филмот ја толкува Алберт Финеј. „Том Џонс“ станал еден од најдобро критички профатени филмови, како и една од најпопуларните комедии во тоа време, освојувајќи 4 оскари, меѓу кои и оскар за најдобар филм. Филмот бил режиран од Тони Ричардсон, а сценариото било напишано од Џон Озборн.
Лодвар

Лодвар е најголем град во северозападна Кенија. Има околу 20.000 жители и се наоѓа западно од езерото Туркана. Главни активности се плетење крошни и туризмот. Лежи на надморска височина од 500 метри, а најголемата температура може да достигне 50°С. Се наоѓа на патот кој ги поврзува Кенија и Судан.
Ошац

Ошац (|Oschatz) — град во округот Северна Саксонија, во сојузната покраина Саксонија, Германија. Се наоѓа 60 километри источно од Лајпциг и 60 километри западно од Дрезден.
1 Географија
1.1 Местоположба и клима
Ошац се наоѓа во саксонските низини на бреговите на реката Делниц, која се влева во реката Елба, како лева притока 15 километри понатаму, близу Риза. Ошац се наоѓа близу шумските региони на Даленер Хит, како и Шумата Вермсдорф и Колмберг. Соседни општини и градови се: Либшицберг, Штрела, Риза, Штаухиц, Наундорф, Вермсдорф и Дален.
Просечната температура во Ошац е околу 8,6 °C, додека годишната количина на врнежи е околу 570 милиметри.
1.2 Окрузи
Административниот округ на градот Ошац се состои од 14 дела:
2 Историја
Површината на денешниот град била населена од неолитски времиња. Името Ошац доаѓа од лужичкиот збор за засечено место. Првите пишани докази биле во 1200 со името „Johannes de Ozzetz“, меѓутоа поврзаноста со Ошац е непотврдена. Првото потврдено спомнување на градот е од 1238, кога ''Ozzechz'' е спомнат во документ од Хајнрих фон Мајсен. Најстариот документ најден во градските архиви е писмо од бискупот Конрад од Мајсен, со датум од 1246. Во 1344 била организирана народна армија за градовите Ошац, Торгау и Грима и бил вработен учител во 1365. Градот ги добил правата за организирање пазар во 1394.
3 Галерија
4 Меѓународни односи
Ошац е збратимен со следниве градови:
* Бломберг, Германија
* Филдерштат, Германија
* Старогард Гдањски, Полска
* Тшебич, Чешка
* Венисе, Франција
(153958) 2002 AM31

Астероидот 2002 АМ31 е близуземско тело со пречник 620-1400 метри, класифициран во групата Аполо. 2002 АМ31 кружи околу Сонцето во елипсеста орбита и ги сече орбитите на Земјата и на Марс.
На 23 јуни 2012, почнувајќи од 01:07 часот по македонско време, астероидот ќе се доближи до планетата Земја на оддалеченост од 5.200.000 километри (13.7 месечеви единици или 0.0351 астрономски единици).
Заради својата големина, астероидот 2002 AM31 се наоѓа во групата “потенцијално опасни астероиди“ бидејќи во иднина може да претставува закана за Земјата.
1 Историја
Астероидот 2002 АМ31 е откриен на 14 јануари 2002 година во Ново Мексико, САД. Утврдено е дека ротира околу сопствена оска за 3ч. 25 мин.
Шарл-Франсоа Добињи

Шарл-Франсоа Добињи (Париз, 15.февруари 1871 - 19 февруари 1878) бил француски сликар и гарфичар. Неговите први дела поврзани се со минијатурно сликарство и декорација на ентериерот. Исто така бил и илустратор и рестауратор.
Најзначаен е по своите пејзажи со кои работи од 1838 година на во Парискиот салон. Бил следбеникна Барбизноската школа. Го негувал сликарството под ведро небо. На неговите пејзажи застапени се ведри тонови. Од 1860 година сè повеќе се запазува релјефната структура. Неговото сликарство завршило со големо влијание на имресионарни сликари и тоа посебно на Клод Моне и Писаро. Бил голем пријател на Короа.
Брис Феји

Брис Феји (|Brice Feillu; р. во Шатоден) — француски друмски велосипедист, кој вози за професионалната континентална екипа .
1 Кариера
Тој е помлад брат на Ромен Феји, кој е исто така друмски велосипедист. Феји го достигнал најголемиот успех во кариерата со етапната победа на етапата 7 на Тур де Франс 2009, највисоката завршница на некоја етапа таа година, воедно и најдолгата етапа.
Феји му се приклучил на за сезоната 2014, откако неговата претходна екипа, , се распаднала на крајот на сезоната 2013.
2 Достигнувања
;2008
: 2. Краен пласман Париз-Корез
: 6. Краен пласман Тур Алзас
::1. Етапа 5
;2009
: 25. Краен пласман Тур де Франс
::1. Етапа 7
;2010
: 8. Гран при д’Увертир ла Марселеза
: 8. Гран при де Плимелек-Морбијан
;2012
: 7. Волта а Португал
: 8. Класика Примавера де Аморебјета
: 10. Краен пласман Сиркут де Лорен
;2014
: 2. Краен пласман Букл де ла Мајен
;2015
: 1. Планински пласман Тур де л’Ен
: 9. Краен пласман Четири дена Динкерк
;2016
: 1. Планински пласман Трка околу Луксембург
: 9. Краен пласман Тур де Савоја Монблан
;2017
: 1. Планински пласман Трка околу Луксембург
: 4. Краен пласман Рут ди Сид
: 6. Краен пласман Тур де л’Ен
Во топлината на ноќта

Во топлината на ноќта е американски мистериозен филм од 1967, заснован на истоимениот роман од Џон Бал издаден во 1965. Во филмот се обработува приказната за Вирџил Тибс, Афроамериканец, политички детектив од Филаделфија, кој се вмешува во расистичка истрага за убиство во мал град во Мисисипи. Филмот освоил пет оскари, меѓу кои и оскар за најдобар филм. Главните улоги ги толкуваат Сидни Поитјер, Род Стигер и Ворен Отис, а режиран е од Норман Џувисон.
1 Наводи
;Библиографија
*
Јужноќаншки јазик

Јужноќаншки јазик — јазик од групата на ќаншки јазици во рамките на тибетско-бурманското јазично семејство што го говорат околу 81.300 луѓе по течението на реката Мин (岷江) во покраината Сечуан, Кина.
За разлика од северноќаншкиот, со кој е во блиско сродство, јужноќаншкиот е тонски јазик.
1 Согласки
, Уснени, Уснено-забни, Забни, Свиени, Венечни, Предно-непчени, Задно-венечни, Ресични
Безвучни избувни, p, t, k, q
Приздивни избувни
Звучни избувни, b, d, ɡ
Безвучни слеани, ts
Приздивни слеани
Звучни слеани, dz
Безвучни струјни, f, s, x
Звучни струјни, z
Носни, m, n
Странични, l
Полусамогласки, j,, w
2 Поврзано
* Ќаншки јазици
* Северноќаншки јазик
* Ќанг (народ)
3 Библиографија
* Bradley, David. (1997). "Tibeto-Burman languages and classification". In D. Bradley (Ed.), ''Papers in South East Asian linguistics: Tibeto-Burman languages of the Himalayas'' (No. 14, pp. 1–71). Canberra: Pacific Linguistics.
* Chang, Kun. 1967. "A comparative study of the Southern Ch'iang dialects". ''Monumenta Serica'', XXVI:422 - 443.
* Evans, Jonathan P. 2001a. ''Introduction to Qiang Lexicon and Phonology: Synchrony and Diachrony''. Tokyo:ILCAA, Tokyo University of Foreign Studies.
* Gordon, Raymond G., Jr. (Ed.). (2005). ''Ethnologue: Languages of the world'' (15th ed.). Dallas, TX: SIL International. ISBN 1-55671-159-X. (Online version: ).
Црква „Св. Теодор Тирон“ - Кривогаштани

Свети Теодор Тирон (позната и како Свети Тодор) — помала гробишна црква во прилепското село Кривогаштани, Македонија.
Црквата се наоѓа на влезот во селото Кривогаштани од страната на Прилеп, на самиот регионален пат 1306. Околу црквата се наоѓаат гробишта.
1 Местоположба
Црквата е сместена во селото Кривогаштани.
2 Историја
Според истражувањето на Јован Трифуноски, црквата била изградена во 1937 година. Претходно на тоа место имало остатоци од стар храм. Според други извори, била изградена во 1936 година, а осветена на 9 март 1968 година од епископот Климент Преспанско-битолски.
3 Архитектура
Црквата има еднокорабна засводена градба.
Помошниот објект во црквата бил обновен во 2007 година со средства на мештаните.
4 Галерија
5 Поврзано
* Прилепско архијерејско намесништво
* Втора кривогаштанска парохија
* Кривогаштани
Масбах

Масбах — град во германската сојузна држава Баварија. Една е од 26-те општински средишта на округот Бад Кисинген. Според проценките од 2010 година, во градот живееле 4.734 жители. Има регионална шифра (AGS) 9672131.
1 Географија
Масбах се наоѓа во сојузната држава Баварија во округот Бад Кисинген. Градот се наоѓа на надморска височина од 254 метри. Површината на општината изнесува 59,3км<sup>2</sup>. Во самиот град, според проценките од 2010 година, живееле 4.734 жители. Просената густина на населеност во овој град изнесува 80 ж/км<sup>2</sup>.
Човек за сите времиња

Човек за сите времиња (англиски: ''A man for all seasons'') е британски филм од 1966 година, во режија на Фред Зинеман. Филмот е заснован на истоимената претстава на Роберт Болт во која се обработува приказната за Сер Томас Мор. Филмот бил издаден на 12 декември 1966 година. Пол Скофилд, кој го глумел ликот Мори на премиерата во „West End Theatre“, го глумел истиот лик и во филмот. Филмот освоил шест оскари, меѓу кои и оскар за најдобар филм и оскар за најдобар глумец.
1 Наводи
*
Устена согласка

Устена согласка (орална) е согласен глас што се создава со пропуштање на воздухот низ устата (наместо низ носот). При творбата на даден устен глас, целата уста игра улога во измената на преминот на воздух. Брзоте измени на преминот што ги прават јазикот и усните го менуваат брановиот облик на гласот со тоа што го набиваат и прошируваат воздухот. Покрај носот и устата, удел во говорот имаат и гласните жици со тоа што ја контролираат гласноста (замавот) и тонот (честотата) на звукот. Употребата на гласните жици одредува дали согласката е звучна или безвучна.
Највеќето согласки се устени (на пр. и . Останатите се носни, како да речеме носните препречни гласови и .
1 Поврзано
*Носна согласка
*Уснена согласка
*Начин на творба
Приказна од западната страна

Приказна од западната страна (англиски: ''West Side Story'') е американски музички филм од 1961 година, режиран од Роберт Вајз (Robertom Wise) и Џером Робинс (Jerome Robbins). Филмот претставува адаптација од истоимениот Бродвејски мјузикл од 1957 година, кој, пак, бил делумнo адаптиран од претставата „Ромео и Јулија“ на Вилијам Шекспир. Во главните улоги играат: Натали Вуд (Natalie Wood), Ричард Бејмер (Richard Beymer), Рас Тамблин (Russ Tamblyn), Рита Морено (Rita Moreno), Џорџ Чакирис (George Chakiris) и Сајмон Оукленд (Simon Oakland). Филмот се смета за една од најдобрите адаптации на театарски претстави и за најдобар мјузикл на 1960-тите. Тој настанал врз основа на Бродвејската претстава, дело на Артур Лорентс (Arthur Laurents) која во 1957 година ја поставил еден од најдобрите холивудски кореографи Џером Робинс. Вештината со која двајцата режисери ги споиле елементите на операта, балетот и драмата успеала да ја преслика класичната трагедија во современо опкружување и на тој начин, филмот ги поставил стандардите за сите идни генерации. Филмот бил номиниран за наградата „Оскар“ во 11 категории, а освоил десет награди, меѓу кои и оние за најдобар филм, за режија и за споредни глумци (Рита Морено и Џорџ Чакирис), додека Натали Вуд не била ниту номинирана за „Оскар“.
1 Синопсис
Дејството на филмот се одвива во Њујорк каде се спротивставени две улични банди - белците под водство на Риф (го игра Тамблин) и Порториканците предводени од Бернардо (го игра Чакирис). Една ноќ, Бернардо ја води својата сестра Марија (ја игра Вуд) на игранка, каде ја забележува најдобриот другар на Риф, Тони (го игра Бејмер). Порано, Тони бил водач на бандата, но сега води мирен живот и има постојана работа. Меѓу Тони и Марија веднаш се развива голема љубов. Двете банди договараат меѓусебна тепачка на која се појавува и Тони, кој сака да ја спречи тепачката. Меѓутоа, во борбата, Бернардо го убива Риф и тогаш разлутениот Тони го убива Бернардо. Марија е скршена поради смртта на нејзиниот брат, а Тони е разочаран од непријателската средина во која живее и се договара со неа да се иселат на друго место, далеку од насилството. Во меѓувреме, еден припадник на порториканската банда се заканува дека ќе го убие Тони и затоа бандата на белците се обидува да го пронајде со цел да го предупреди. Кога Тони се среќава со Марија на закажаното место, тој е убиен од Порториканецот, а Марија ги обвинува присутните за неговата смрт.
Тода (јазик)

Тода (தோதா) е дравидски јазик познат по големиот број на струјни и трепетни согласки. Ова е матичен јазик на народот Тода (~ 1.000 жит.) што живее во Нилгирските Ридови во јужна Индија.
1 Фонеми
1.1 Самогласки
Јазикот има шеснаесет самогласки, што е необично многу за дравидски јазик. Постојат осум вида на самогласки, секоја во долга и кратка варијанта. Разликата во самиот глас помеѓу кратките и долгите е мошне мала, освен кај , што се јавува како кога е кратка, а како кога е долга.
, Предни, Средни, Задни
НЗЗ НЗ З НЗ З
Затворени
Средни
Отворени
1.2 Согласки
Јазикот тода има необичен број на струјни и трепетни согласки. Има дури седум места на творба - највеќе од сите дравидски јазици. Безвучните странични согласки се вистински струјни гласови, а не безвучни приближни согласки. Крајно необична е свиената странична согласка.
Безвучните струјни согласки алофонски се озвучуваат меѓусамогласно. (Постојат и неменливо звучни струјни согласки , но тие се маргинални) Носните гласови и алофонски се обезвучуваат или делумно обезвучуваат во крајна положба или кога стојат до безвучни согласки.
, Уснени, Забно-венечни, Врвнојазични венечни, Врвнојазични венечни(вдлабнати, т.н. „свиени“), Рамнојазични задновенечни(преднонепчено-венечни), Подјазични преднонепчени(свиени), Среднојазични преднонепчени, Заднонепчени
Прости Шушкави Странични, Прости Омекнати, Прости Омекнати, Прости Омекнати Странични
Носни
Избувни и слеани, Безвучни
Звучни
Струјни, Безвучни
Звучни
Трепетни
Странични
Приближни
2 Поврзано
* Безвучна свиена странична струјна согласка
* Свиена трепетна согласка
3 Библиографија
* Emeneau, Murray B. 1984. ''Toda Grammar and Texts''. American Philosophical Society, Memoirs Series, 155. Philadelphia: American Philosophical Society.
* Siniša Spajić, Peter Ladefoged, P. Bhaskararao, 1994. "The rhotics of Toda". In ''UCLA Working Papers in Phonetics 87: Fieldwork Studies of Targeted Languages II''.
Средна задна незаоблена самогласка

Средната задна незаоблена самоглас е вид на самогласка што се јавува во некои јазици. Меѓународната фонетска азбука (МФА) нема посебен симбол што ја претставува „точниот“ среден заден незаоблен глас полузатвореното и полуотвореното (бидејќи ниеден јазик не ги разликува сите три), па затоа се користи обичното ⟨⟩. Ако се јави потреба од прецизност, тогаш се користи дијакритички знак: ⟨⟩ или ⟨⟩.
1 Особености
1.1 Јазици
Јазик, Збор, МФА, Значење, Белешки
бугарски, bg, пат, Малку посветло
естонски, et, уво
2 Наводи
**
Пјерик Федриго

Пјерик Федриго (|Pierrick Fédrigo; р. ) — поранешен француски професионален друмски велосипедист, кој професионално настапувал во периодот 2002-2016 година. Бил француски национален друмски првак во 2005 година и има освоено четири етапи на Тур де Франс.
1 Кариера
Федриго ја освоил етапата 14 во Гап во 2006, етапата 9 во Тарб во 2009 и две етапи во По: етапата 16 во 2010 и етапата 15 на изданието во 2012. На изданието во 2010 бил дел од избрана група, која се искачила на две искачувања од екстра категорија и едно искачување од втора категорија. Тој се борел со останатите седум членови на бегството, вклучувајќи го Ленс Армстронг и победил. Федриго освоил исто така и неколку трки, вклучувајќи ги Четири дена Динкерк во 2005 и Критериум Интернационал во 2010. Неговиот прекар е „le nez de Marmande“ (''Носот на Марманд'') поради неговиот препознатлив нос. Во септември 2014 година, Бретањ-Сеше Енвиронемент објавиле дека потпишале со Федриго за 2015 година. Во август 2016 година, Федриго објавил дека ќе се повлече од тркитр по ГП Западна Франција.
2 Достигнувања
;2002
: 1. Етапа 4 Тур ду Лимузен
: 1. Етапа 3 Париз-Корез
;2003
: 1. Етапа 6 Тур де л’Авенир
;2004
: 1. Краен пласман Тур ду Лимузен
::1. Етапа 2
;2005
: 1. Национален друмски првак
: 1. Краен пласман Четири дена Динкерк
: 1. Шоле-По де Лоара
;2006
: 1. Етапа 14 Тур де Франс
: 1. Краен пласман Тур ду Лимузен
::1. Етапа 1
;2008
: 1. Етапа 4 Четири дена Динкерк
: 1. Етапа 3 Волта а Каталуња
;2009
: 1. Етапа 5 Четири дена Динкерк
: 1. Етапа 6 Критериум ду Дофине Либере
: 1. Етапа 9 Тур де Франс;2010
: 1. Етапа 16 Тур де Франс
: 1. Краен пласман Критериум Интернационал
::1. Етапа 1
::1. Бодовен пласман
;2011
: 2. Гран при Монтреал
: 2. ГП де Плимелек-Морбијан
: 4. Краен пласман Сиркут де ла Сарт
;2012
: 1. Етапа 15 Тур де Франс
: 2. Краен пласман Критериум Интернационал
::1. Етапа 3
: 6. Краен пласман Четири дена Динкерк
;2013
: 1. Париз-Камемберт
: 4. Краен пласман Тур ду Хаут Вар
: 6. Краен пласман Етоал де Бесеже
: 7. Краен пласман Тур де Лимузен
: 8. Краен пласман Критериум Интернационал
: 9. Краен пласман Сиркут де ла Сарт
;2014
: 4. Шоле-По де Лоара
: 10. Ла Дром Класик
: 10. Гран при де Плимелек-Морбијан
;2015
: 1. Шоле-По де Лоара
: 2. Париз-Камемберт
: 4. Краен пласман Критериум Интернационал
: 9. Краен пласман Сиркут Сиклист Сарт
;2016
: 4. Краен пласман Четири дена Динкерк
2.1 Распоред на резултатите на големите трки
Голема трка, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016
Џиро, —, —, —, —, —, —, —, —, —, —, —, —, —, —
Тур, СО, 76, 46, 29, 84, 32, 56, 57, —, 48, 59, —, 52, —
Вуелта, —, —, СО, —, —, —, СО, —, —, —, —, —, —, —
СО = се откажал; — = не учествувал
Лоренс од Арабија

Лоренс од Арабија (англиски: ''Lawrence of Arabia'') — британски биографски филм од 1962 година, заснован на животот на Т. И. Лоренс. Филмот бил режиран од Дејвид Лин (''David Lean'') и продуциран од Сем Спигел со неговата продуцентска куќа, „Horizon Pictures“, а сценариото било напишано од Роберт Болт и Мајкл Вилсон. Главните улоги во филмот ги толкуваат: Питер О'Тул (''Peter O'Toole''), Омар Шариф (''Omar Sharif''), Алек Гинис (''Alec Guinness''), Ентони Квин (''Anthony Quinn''), Џек Хокинс (''Jack Hawkins'') и Хосе Ферер (''Jose Ferrer''). Музиката за филмот е дело на Морис Жар (''Maurice Jarre'') кој за неа ја добил наградата „Оскар“. Филмот се смета за еден од најдобрите филмови во историјата. На пример, според анкетата на британското филмско списание ''Sight and Sound'', филмот бил пласиран на четвртото место според гласањето на режисерите, а во повеќе други анкети бил прогласен за најдобар британски филм на сите времиња. Во 1963 година, филмот освоил седум награди „Оскар“, меѓу кои и оние за најдобар филм и за најдобра режија.
1 Содржина
Контроверзниот војник и авантурист Т.Е. Лоренс (го игра О'Тул) умира во сообраќајна несреќа, возејќи мотоцикл. По комеморацијата, присутните започнуваат разговор за покојникот, а клучниот период од неговиот живот е Првата светска војна, кога тој бил поручник во британската војска во Каиро. Притоа, тој бил на лош глас како своеглав и непослушен офицер, но поради познавањето на арапската култура го испраќаат во мисија со цел да го придобие арапскиот принц Фејсал (го игра Гинис) во војната против Турција. Со својот шарм и снаодливост, Лоренс успева да ги придобие Арапите и така игра голема улога во натамошниот развој на војната...